Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: A gépjármû üzembentartójának kötelezõ felelõsségbiztosításáról szóló 171/2000. (X. 13.) Korm. rendelet
Paragraph Index: 727

2. A nemzetközi gépjármûforgalomban a másoknak okozott károk megtérítése céljából megkívánt kötelezõ gépjármû-biztosítási fedezet meglétének igazolása a Zöldkártya rendszer keretében történik. E rendszerhez tartoznak Európa országai, valamint Irán, Izrael, Tunézia, de nem tagjai — Észtország, Lettország, Moldávia, Ukrajna és Belarusz kivételével — a volt Szovjetunió utódállamai (Moldávia tagsága 2003. január 31-ig ideiglenesen felfüggesztve, az ország tagsága 2003. február 1-jével ismét hatályba lép). A Zöldkártya Egyezményhez tartozó országok gépjármûveinek üzembentartói az adott országra érvényes kötelezõ gépjármû-felelõsségbiztosításuk meglétét a Zöldkártyával igazolják.

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes